CELEX: 32015R1102
Language: bg
Date: 2015-07-08
Title: Регламент (ЕС) 2015/1102 на Комисията от 8 юли 2015 година за изменение на приложение I към Регламент (ЕО) № 1334/2008 на Европейския парламент и на Съвета по отношение на премахването на някои ароматични вещества от списъка на Съюза (Текст от значение за ЕИП)

9.7.2015   
            
            
               BG
            
            
               Официален вестник на Европейския съюз
            
            
               L 181/54
            
         РЕГЛАМЕНТ (ЕС) 2015/1102 НА КОМИСИЯТА
   от 8 юли 2015 година
   за изменение на приложение I към Регламент (ЕО) № 1334/2008 на Европейския парламент и на Съвета по отношение на премахването на някои ароматични вещества от списъка на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 и член 25, параграф 3 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 4 от него,
   като има предвид, че:
   
               (1)
            
            
               В приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба във или върху храни, и условията за тяхната употреба.
            
         
               (2)
            
            
               С Регламент за изпълнение (ЕС) № 872/2012 на Комисията (3) бе приет списък на ароматичните вещества, който бе въведен в част А от приложение I към Регламент (ЕО) № 1334/2008.
            
         
               (3)
            
            
               Списъкът може да се актуализира в съответствие с предвидената в член 3, параграф 1 от Регламент (ЕО) № 1331/2008 обща процедура по инициатива на Комисията или при постъпване на заявление от държава членка или от заинтересована страна.
            
         
               (4)
            
            
               Списъкът на Съюза на ароматизантите и изходните материали за тяхното производство съдържа определен брой вещества, за които Европейският орган за безопасност на храните (наричан по-нататък „ЕОБХ“) е изискал да бъдат предоставени допълнителни научни данни за завършване на оценката преди определените крайни срокове, установени в част А от приложение I към Регламент (ЕО) № 1334/2008.
            
         
               (5)
            
            
               За следните пет вещества: 1-метилнафтален [FL № 01.014], фурфурилметилетер [FL № 13.052], дифурфурилсулфид (FL № 13.056], дифурфурилов етер [FL № 13.061] и етилфурфурилов етер [FL № 13.123], Съветът определи краен срок 31 декември 2013 г. в списъка на Съюза за представяне на исканите допълнителни научни данни.
            
         
               (6)
            
            
               Ако необходимата информация не бъде предоставена в изисквания срок, засегнатите ароматични вещества се премахват от списъка на Съюза.
            
         
               (7)
            
            
               След конкретните становища на ЕОБХ (4), свързани с тези вещества, до 30 юни 2014 г. не са били представени допълнителни научни данни. Поради това посочените ароматични вещества следва да бъдат премахнати от списъка на Съюза.
            
         
               (8)
            
            
               Поради това Регламент (ЕО) № 1334/2008 следва да бъде съответно изменен.
            
         
               (9)
            
            
               В член 1 от Регламент (ЕС) № 873/2012 на Комисията (5) се определят преходни мерки за храните, съдържащи ароматични вещества, които са законно пуснати на пазара или етикетирани преди 22 октомври 2014 г. Тези преходни мерки могат да се окажат недостатъчни за премахването от списъка на Съюза на храни, съдържащи ароматични вещества, след 22 октомври 2014 г. Поради това следва да се предостави допълнителен преходен период за храните, съдържащи петте ароматични вещества, с цел да се даде възможност на стопанските субекти в хранителната промишленост да се адаптират към определените с настоящия регламент изисквания.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
   Член 2
   Храните, съдържащи петте ароматични вещества, посочени в приложението към настоящия регламент, които са законно пуснати на пазара или етикетирани, преди да са изминали 9 месеца от влизането в сила на настоящия регламент, и които не отговарят на изискванията на част А от приложение I към Регламент № 1334/2008, могат да бъдат предлагани на пазара до изтичането на минималния им срок на трайност или годност за консумация.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 34.
   
      (2)  ОВ L 354, 31.12.2008 г., стр. 1.
   
      (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
   
      (4)  Научно становище относно оценка № 78 на Групата по ароматизантите (FGE. 78), The EFSA Journal (2009) 931, 1-59; Научно становище относно оценка № 67 на Групата по ароматизантите (FGE. 67Rev. 1), EFSA Journal 2011; 9 (10): 2315; Научно становище относно оценка № 65 на Групата по ароматизантите (FGE.65), EFSA Journal 2010; 8 (7): 1406;
   
      (5)  Регламент (ЕС) № 873/2012 на Комисията от 1 октомври 2012 г. относно преходните мерки, засягащи списъка на Съюза на ароматизантите и изходните материали, установен в приложение I към Регламент (ЕО) № 1334/2008 на Европейския парламент и на Съвета (ОВ L 267, 2.10.2012 г., стр. 162).
   
      ПРИЛОЖЕНИЕ
      В част А от приложение I към Регламент (ЕО) № 1334/2008 се заличават следните вписвания:
      
         
                     „01.014
                  
                  
                     1-метилнафтален
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     СЕКДХ/ЕОБХ
                  
               
                     13.052
                  
                  
                     Фурфурилметилетер
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     ЕОБХ
                  
               
                     13.056
                  
                  
                     Дифурфурилсулфид
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     ЕОБХ
                  
               
                     13.061
                  
                  
                     Дифурфурилов етер
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     ЕОБХ
                  
               
                     13.123
                  
                  
                     Етилфурфурилов етер
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     ЕОБХ“